INFORMACIJE O POSTUPKU PRIZNAVANJA RAZDOBLJA

OSNOVNOŠKOLSKOG OBRAZOVANJA PROVEDENOG U INOZEMSTVU

U SVRHU NASTAVKA OBRAZOVANJA

Dana 25. lipnja 2022. godine stupio je na snagu Zakon o priznavanju i vrednovanju inozemnih obrazovnih kvalifikacija (Narodne novine, broj 69/22).

U skladu sa člankom 19. navedenog Zakona priznavanje razdoblja osnovnoškolskog obrazovanja provedenog u inozemstvu u svrhu nastavka obrazovanja u osnovnoj školi u Republici Hrvatskoj provodi osnovna škola u kojoj podnositelj zahtjeva namjerava nastaviti osnovnoškolsko obrazovanje.

Za pokretanje postupka priznavanja razdoblja obrazovanja u svrhu nastavka obrazovanja u osnovnoj školi potrebno je popuniti zahtjev na obrascu koji se može preuzeti na mrežnoj stranici Osnovne škole Stjepana Antolovića.

Zahtjeva za priznavanje razdoblja obrazovanja za malodobno dijete podnosi roditelj ili skrbnik putem emaila ured@os-santolovica-privlaka.skole.hr ili na adresu škole:

Osnovna škola Stjepana Antolovića, Školska 40 32 251 Privlaka s naznakom: „Zahtjev za priznavanje razdoblja obrazovanja“

Uz zahtjev se prilaže sljedeća dokumentacija:

1. Izvornik/prijepis ovjerene svjedodžbe razreda završenog u inozemstvu

2. Ovjereni prijevod svjedodžbe razreda završenog u inozemstvu

3. Dokaz o državljanstvu (osim u slučaju apatrida, osobe bez državljanstva, azilanata, stranaca pod supsidijarnom zaštitom i stranaca pod privremenom zaštitom).

ROK ZA DONOŠENJE RJEŠENJA O ZAHTJEVU

O zahtjevu za priznavanje razdoblja obrazovanja ravnatelj škole donosi i dostavlja rješenje u zakonskom roku od 30 dana od dana zaprimanja urednog zahtjeva.